open-index/open-wikipedia-markdown huggingface dataset:
Kore (kuu)

**Kore** tunnetaan myös nimellä ****. Se on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai silloin väliaikaiseksi nimekseen S/2003 J 14.

Kore on läpimitaltaan noin 2 kilometriä ja se kiertää Jupiteria noin 23&nbsp;239&nbsp;000 kilometrin etäisyydellä kiertoajan ollessa 723,720 päivää. Radan inklinaatio on 141° ja eksentrisyys 0,2462.

Kuu sai nykyisen nimensä kreikkalaisesta mytologiasta.

## Lähteet
Amanda Pace

**Amanda Pace** (s. 6. lokakuuta 2000) on yhdysvaltalainen lapsinäyttelijä. Hän on esiintynyt muun muassa *[[Kauniit ja rohkeat]]* -televisiosarjassa 2006–2008, vuoden 2011 *Elevator*-jännityselokuvassa sekä ääninäyttelijänä kahdessa piirretyssä elokuvassa.

## Lähteet

## Aiheesta muualla
*
Djiboutinfrankoliini

**Djiboutinfrankoliini** eli aiemmalta nimeltään **somalianmetsäfrankoliini** (*Pternistis ochropectus*) on aitokanoihin kuuluva kanalintu. Djiboutinfrankoliini on äärimmäisen uhanalainen laji; sitä on jäljellä vain 250–999 yksilöä, ja nekin elävät pienellä alueella. Populaatio on pienentynyt metsästyksen ja elinalueiden heikkenemisen seurauksena.

## Koko ja ulkonäkö
Djiboutinfrankoliini on pyylevä harmaanruskea 35 cm pitkä afrikanfrankoliini, jolla on lyhyt pyrstö. Linnun alapuoli on punavalkoviiruinen; päälaki ja siivet ovat tummemmat. Linnun nokka on musta ja jalat kellanvihreät. 

## Levinneisyys
Lajia esiintyy ainoastaan Djiboutissa, kahdella pienellä alueella. Sieltäkin se on häviämässä, sillä vuonna 1977 nähtiin 5&nbsp;600 lintua, kahdeksan vuotta myöhemmin djiboutinfrankoliineja oli jäljellä vain 1&nbsp;500 yksilöä. Sitä esiintyy pääosin katajametsissä 700–1&nbsp;500 metrin korkeudessa merenpinnasta.

## Lisääntyminen ja ravinto
Djiboutinfrankoliini syö siemeniä, marjoja ja termiittejä. Se on luultavasti moniavioinen, ja munia on yleensä 5–7. Ainut tunnettu pesä oli matala ja tehty pääosin ruohoista.

## Lähteet
Voikoski

**Voikoski** on Sarkavedestä Vuohijärveen laskeva koski. Se kuuluu Mäntyharjun reittiin. Kosken länsiranta kuuluu Mäntyharjun kuntaan sekä Etelä-Savon maakuntaan ja itäranta Kouvolan kaupunkiin (ent. Valkealan kunta, nyk. Valkealan suuralue) ja Kymenlaakson maakuntaan. Voikosken varrella sijaitsee Voikosken kylä. Voikosken putouskorkeus on 2,9 metriä. Koski otettiin voimatalouden käyttöön 1917. Mäntyharjun vanhin teollisuusyritys Woikoski Oy sijaitsee kosken partaalla.

Koskeen ei ole vielä rakennettu kalaporrasta. Koski oli ennen muinoin kuuluisa kaloistaan, joita mm. Urho Kekkonen kävi usein kalastamassa. Nykyään koskessa ei voi kalastaa. Kalaportaan puute estää kalojen nousun lähes kokonaan Vuohijärvestä vesistön latvoille, joissa muutoin on jo portaat. Tähän asiaan ei ole pian tulossa muutosta, eivätkä 100 vuoden tauon jälkeen vaeltavat kalat edelleenkään pääse kulkemaan koskessa. Itä-Suomen Aluehallintovirasto antoi 11. toukokuuta 2015 Woikoski Oy:lle luvan rakentaa Voikoskeen uuden voimalaitosyksikön ja  samalla piti rakentaa uusi luonnonmukainen kalatie Vuohijärvestä kosken yläpuolelle ja takaisin. Kalatiehen oli määrätty kesällä juoksutettavaksi 0,5&nbsp;m³/s vettä ja talvella 0,4&nbsp;m³/s. Talviaikainen juoksutus olisi mahdollistanut lohikalojen lisääntymisen kalatiessä. Hanke ei kuitenkaan ole toteutumassa, eikä Woikoski Oy näin ollen ole toteuttamassa julkisuudessakin esittämäänsä hanketta.

Mäntyharjun tukinuittoreitti ohitti aikoinaan Voikosken: kosken luona oli vaijerikäyttöinen kapearaiteinen ylikuljetusrata, jonka avulla tukkiniput siirrettiin ja tästä ne jatkoivat Voikkaalle.

## Lähteet
Benelux Tour

**Benelux Tour**, vuoteen 2016 **Eneco Tour** / **Tour of Benelux**, vuosina 2017–2020 **BinckBankTour**, on UCI World Tour -sarjaan kuuluva maantiepyöräilyn etappikilpailu. Kilpailu järjestetään elo-tai syyskuussa Alankomaiden ja Belgian alueella. Benelux Touria voidaan pitää vuoteen 2004 saakka järjestetyn Alankomaiden ympäriajon seuraajana. Tim Wellens on voittanut kilpailun useimmin, neljä kertaa.

## Kokonaiskilpailun tulokset

## Lähteet
*Tulokset Memoire du Cyclisme -tietokannassa  
*Tulokset cyclingarchives.com-sivustolla  
*Tulokset procyclingstats.com-sivustolla 

### Viitteet

## Aiheesta muualla
*Tapahtuman verkkosivusto
Hollannin Grand Prix 1983

**Hollannin Grand Prix 1983** oli Formula 1 -sarjan osakilpailu, joka ajettiin 28. elokuuta 1983 Circuit Park Zandvoortin radalla. Kilpailun voitti René Arnoux.

## Tulokset

## Muuta

* Kilpailu näytettiin koosteena TV1:ssä selostajana Juha Jokinen.
* Helsingin Sanomat 28.8.1983

## Lähteet
Autonoe (kuu)

**Autonoe** on Jupiteria retrogradiseen suuntaan kiertävä, epäsäännöllinen, Pasiphaë-ryhmään kuuluva kuu. Se tunnetaan myös nimellä Jupiter XXVIII. Sen löysi ryhmä Havaijin yliopiston tähtitieteilijöitä vuonna 2001. Kuu sai silloin väliaikaiseksi nimekseen S/2001 J 1.

Autonoe on halkaisijaltaan noin 4 kilometriä ja se kiertää Jupiteria noin 24 264 000 kilometrin etäisyydellä kiertoajan ollessa 772,168 päivää. Radan inklinaatio on 151° ja eksentrisyys 0,369.
Se kuuluu Pasiphae-ryhmään, epäsäännölliset retrogradiset kuut, jotka kiertävät Jupiteria 22,8–24,1 Gm:n etäisyyksillä ja joiden kaltevuus vaihtelee 144,5–158,3 asteen välillä.

Nykyisen nimensä kuu sai elokuussa 2003 kreikkalaisesta mytologiasta.

## Lähteet
Elisa Toffoli

**Elisa Toffoli** (s. 19. joulukuuta 1977), taiteilijanimeltään **Elisa**, on italialainen laulaja ja lauluntekijä, jonka genreihin lukeutuvat niin pop, rock, blues kuin soulikin. Elisa laulaa englanniksi ja italiaksi.

Elisa Toffoli syntyi Monfalconessa, Gorizian maakunnassa. Hän aloitti laulujen tekemisen 11-vuotiaana ja esiintyi 15-vuotiaana television karaoke-ohjelmassa. 16-vuotiaana hän tapasi entisen laulaja-näyttelijä Caterina Casellin, joka sai hänet vuotta myöhemmin levy-yhtiö Sugariin. 18-vuotiaana Elisa lähti Berkeleyhyn, Kaliforniaan, Yhdysvaltoihin, jossa hän aloitti debyyttialbuminsa työstämisen tuottaja Corrado Rusticin kanssa.

Toukokuussa 1997 ilmestyi Elisan ensimmäinen single, "Sleeping in Your Hand", jota seurasi myöhemmin debyyttialbumi *[[Pipes & Flowers]]* 22. syyskuuta. Albumi myi kolminkertaista platinaa Italiassa.

Elisalla on tytär, Emma Cecile, joka syntyi 22 lokakuuta 2009 juuri ennen *[[Heart (Elisa)|Heart]]*-albumin julkaisua.

## Diskografia
Elisa on julkaissut kymmenen albumia ja yli 30 singleä.

### Albumit
* *[[Pipes & Flowers]]* (1997)
* *[[Asile's World]]* (2000)
* *[[Then Comes the Sun]]* (2001)
* *[[Elisa (albumi)|Elisa]]* (2002) (kansainvälinen albumi)
* *[[Lotus (albumi)|Lotus]]* (2003)
* *[[Pearl Days]]* (2004)
* *[[Soundtrack '96-'06]]* (2006)
* *[[Caterpillar (Elisa)|Caterpillar]]* (2007) (kansainvälinen albumi)
* *[[Soundtrack Live '96-'06]]* (2007)
* *[[Heart (Elisa)|Heart]]* (2009)

## Aiheesta muualla
* Viralliset Internet-sivut
Thomas Hardwicke

**Thomas Hardwicke** (1755 – 3. toukokuuta 1835) oli englantilainen ammattisotilas ja eläintieteilijä.

22-vuotiaana Hardwicke liittyi Itä-Intian komppaniaan ja asui Intiassa 1777–1823. Hän sai kenraalimajurin arvon 1819, erosi virastaan ja muutti Englantiin 1823. Täällä hän kirjoitti yhdessä John Edward Grayn kanssa teoksen Intian eläimistä, *Illustrations of Indian Zoology* (1830–35).

Intiassa asuessaan Hardwicke matkusteli eri puolilla niemimaata. Näillä matkoilla hän keräsi eläintieteellisiä näytteitä ja keräsi myös huomattavan kokoelman eläinaiheisia maalauksia, joita hän hankki paikallisilta taiteilijoilta. Useimmat maalauksista olivat kuolleista eläimistä, joita Hardwicke osti ja sai keräilijöiltä, mutta paljon oli myös elävistä eläimistä. Jättäessään Intian hänellä oli suurin kokoelma piirroksia ja maalauksia intialaisista eläimistä mitä koskaan oli kenelläkään ollut. Taiteilijat jäivät tuntemattomiksi, mutta he olivat taitavia ja huolellisia, ja heidän tyylinsä oli kehittynyt vesiväreillä maalaamiseen. Kokoelma liitettiin British Museumin kokoelmiin 1835 ja jaettiin myöhemmin Luonnonhistoriallisen museon (Natural History Museum) kanssa, ja se käsittää 4&nbsp;500 taideteosta.

Hardwicken innostus Intian luonnonhistoriaan tarttui hänen maanmiehiinsä, joiden kanssa hän oli kirjeenvaihdossa. Hän oli yhteydessä Sir Joseph Banksin kanssa, joka oli Royal Societyn puheenjohtaja, ja hänestä tuli Royal Societyn jäsen 1813. Hänen kokoelmaansa käyttivät hyväkseen monet eläintieteilijät, kuten J. E. Gray. Hardwicke itse kustansi *Illustrations of Indian Zoology*n ja se käsitti 202 suurta käsinmaalattua taulua, mutta hän ehti kuolla ennen kuin tekstiosa oli kirjoitettu.

Hardwicke tutki etenkin lintuja ja kuvaili ja nimesi muun muassa viiruhelmikanan (*Acryllium vulturinum*). Nisäkkäistä hän nimesi goraalin. Hänen kunniakseen on nimetty japaninkurppa (*Gallinago hardwickii*) ja rusovatsalehvi (*Chloropsis hardwickii*).

## Lähteet

## Aiheesta muualla

* Muotokuva (tekstissä on elinaika väärin)
Pääkomponenttianalyysi

**Pääkomponenttianalyysi** () on dimension redusointitekniikka. Pääkomponenttianalyysin tavoitteena on löytää monidimensioisesta datasta ne komponentit, joiden avulla sen keskeisimmät piirteet voidaan esittää ilman, että merkittävää informaatiota menee hukkaan. 

Pääkomponenttianalyysi on eräs keskeisimpiä menetelmiä hahmontunnistuksessa ja signaalinkäsittelyssä. Samankaltaisia menetelmiä ovat esimerkiksi faktorianalyysi, Karhunen–Loève-muunnos, Hotelling-muunnos ja singulaariarvohajotelma (SVD).

## Määritelmä

Pääkomponenttianalyysi pyrkii löytämään datasta keskeisimmät komponentit, eli löytämään ne avaruuden pinnat, joille projisoituna data tuottaa suurimman varianssin ja joiden avulla ilmaistuna datasta menee mahdollisimman vähän informaatiota hukkaan.

Voidaan osoittaa, että varianssin maksimoi datan kovarianssimatriisin suurinta ominaisarvoa vastaava ominaisvektori.

:\max D^2 (\beta^TX)=\beta^T_1\Sigma\beta_1^T=\lambda_1 

*\Sigma on datamatriisi X:n kovarianssimatriisi
*\lambda_1 on kovarianssimatriisi \Sigma:n suurin ominaisarvo
*\beta_1 on kovarianssimatriisi \Sigma:n suurinta ominaisarvoa, \lambda_1:aa vastaava ominaisvektori

:y_1= \beta_1^TX

*y_1 on datamatriisi X:n suurin pääkomponentti

Pääkomponenttianalyysi asettaa siis datamatriisin komponentit suuruusjärjestykseen ominaisarvojen mukaan. Pääkomponenttianalyysin suorittamisen jälkeen tulee vielä suorittaa valinta siitä, että mitkä komponentit voidaan hylätä vähämerkityksisinä, sillä menetelmä ei automaattisesti hylkää mitään komponentteja, vaan ainoastaan asettaa löytämänsä komponentit suuruusjärjestykseen.
Alankomaiden ympäriajo

**Alankomaiden ympäriajo** oli maantiepyöräilyn etappikilpailu, joka järjestettiin Alankomaissa muutamia välivuosia lukuun ottamatta vuosina 1948–1965 sekä vuosittain 1975–2004. Kilpailun perinteiden jatkajana voidaan pitää Eneco Touria.

## Voittajat

## Lähteet
*Tulokset Cyclingnews.com-sivustolta
Tola

**Tola** on lumen peittämä hiihtoura. Sana *tola* ei ole enää käytössä arkikielessä vaan esiintyy lähinnä sanonnoissa, kuten *hyvällä tolalla* tai *huonolla tolalla*. Sukulaiskielistä *tola*-sanalla on vastine ainoastaan saamen kielessä, jossa *doalli* merkitsee lumen peittämää ahkion jälkeä.

## Lähteet
Mikael Forstén

**Mikael Forstén** (s. 7. joulukuuta 1969) on suomalainen esteratsastaja ja moottoriurheilija. Ennen aktiivista kilpailu-uraansa Forstén opiskeli Teknillisessä korkeakoulussa. Esteratsastuksen lisäksi hän pitää myös muun muassa jalkapallosta, alppilajeista ja autourheilusta. Vuonna 1987 hän loukkaantui Itävallassa alppilajeissa, minkä jälkeen esteratsastus on ollut hänen päälajinsa.

## Autourheilu

Forstén aloitti autourheilun ensin harrastuksena, mutta eteni pian ammattilaissarjoihin. Kaudella 2006 hän ajoi Italian Formula Renault -sarjaa ja kaudella 2007 hän ajoi ensimmäisenä suomalaisena Porsche Mobil 1 Supercup -sarjaa, joka tunnetaan F1-sirkuksen mukana kiertävä autourheiluluokkana. Kaudeksi 2008 Forstén nousi FIA GT Championship -sarjaan, jossa hän ajoi Prospeed-tallin GT2-luokan Porschea yhdessä Markus Palttalan kanssa. Prospeed-talli toimi kaudella 2008 myös Porschen tehtaan virallisena tiiminä.

Muita mainittavia luokkia tai kilpailuja, joita Forstén autourheilu-uraan on mahtunut ovat FIA GT3, ADAC GT (German Championship), SPA 24H sekä Le Mans -sarja. Kaudella 2008 Forstén toi onnistuneesti maaliin LMP1-luokan prototyypin Le Mans -sarjan kestävyyskilpailussa yhdessä João Barbosan ja Vanina Ickxin kanssa.

## Esteratsastus
Hänen ratsujaan ovat olleet muun muassa menestyksekkäät Isaac du Jonquet, Evli Nandele, Melansa, Skybreaker, St. Germain ja Invitation.

Forstén asuu vaimonsa Noora Forsténin (o.s. Pentti) kanssa Hollannissa, jossa heillä on talli nimeltä Stal Forsten-Pentti. Talli on Etelä-Hollannissa Guttecovenissa sijaitseva hevostila, jossa on kilpahevosten lisäksi myös hevosten kasvatus- ja myyntitoimintaa, ratsutusta ja valmennusta. Forsténin kansainvälistä uraa on pitkään tukenut Evli Pankki.

### Saavutukset
Viisinkertainen Suomen mestari, noin 1000 kansainvälistä sijoitusta, mukana EM-kilpailuissa vuosina 1994, 2004, 2007 ja 2009 (sijoitus 11./Isaac du Jonquet) sekä MM-kilpailuissa vuonna 2006 ja 2010 (32. sija). Tammikuussa 2008 Forstén voitti Isaac du Jonquet -ratsullaan ensimmäisenä suomalaisena esteratsastuksen maailmancupin osakilpailun. Maailmancupin finaaliin Forstén on yltänyt kausilla 2007–2008 ja 2008–2009 (13. sija). 

## Porsche Supercup -tulokset

## Lähteet

## Aiheesta muualla
* Forsten-Pentti -tallin kotisivu 
* Driverdb.com
Callirrhoe (kuu)

**Callirrhoe** on Jupiterin kuu, joka tunnetaan myös nimellä **Jupiter XVII**. Kuu löydettiin vuonna 1999 ja sitä luultiin aluksi asteroidiksi. Callirrhoe kuuluu Pasiphaë-ryhmään.

Se tunnettiin väliaikaisella nimellä **S/1999 J 1** vuoteen 2002, jolloin se sai nimen Callirrhoe Akhelooksen tyttären Kallirrhoen mukaan.

## Lähteet
Spencer Fullerton Baird

**Spencer Fullerton Baird** (3. helmikuuta 1823 Reading, Pennsylvania – 19. elokuuta 1887 Woods Hole, Massachusetts) oli yhdysvaltalainen lintutieteilijä ja kalatieteilijä.

## Elämäkerta

Baird valmistui Dickinson Collegesta Carlislessa Pennsylvaniassa 1840. Seuraavana vuonna hän teki lintutieteellisen tutkimusretken Pennsylvanian vuoristoon, kävellen noin 600 kilometriä 21 päivässä. 1838 hän tapasi John James Audubonin, mistä lähtien hän tutki pääasiassa lintuja. Audubon antoi hänelle osan omasta lintukokoelmastaan.

Opiskeltuaan jonkin aikaa lääketiedettä Baird sai luonnonhistorian professorin viran Dickinson Collegesta 1845, saaden myös kemian oppituolin ja antaen luentoja myös fysiologiassa ja matematiikassa. Tämänlainen aihepiiri pienessä lukiossa antoi hänelle runsaasti tieteellistä liikkumavaraa, ja hänestä tulikin ehkä merkittävin tieteen yleismies Yhdysvaltain historiassa.

1846 hän avioitui Mary Helen Churchillin kanssa ja heille syntyi yksi lapsi.

Baird teki pitkän päivätyön Smithsonian-instituutissa Washingtonissa vuosina 1850–1878, missä hän toimi apulaissihteerinä ja kannusti nuorten luonnontieteilijöiden töitä Megatherium Clubissa. Joseph Henryn kuoltua hänestä tuli sihteeri. Vuodesta 1871 kuolemaansa asti hän oli myös Yhdysvaltain kala- ja kalastusasiain komissaari (U.S. Commissioner of Fish and Fisheries).

Hänen kirjallinen tuotantonsa käsitti noin 1&nbsp;063 kirjoitusta, joista 775 oli lyhyitä artikkeleita hänen omissa vuosiraporteissaan. Bairdin ehkäpä merkittävimmät tieteelliset työt olivat *Catalog of North American Reptiles* (1853, yhdessä Charles Frédéric Girardin kanssa); osa *Linnut* sarjassa raportteja selvityksistä rautatien rakentamisesta Mississippiltä Tyynellemerelle (1858), josta tohtori Elliott Coues sanoi sen olevan merkittävämpi teos kuin yksikään edeltäjänsä, lukuun ottamatta Audubonin ja Wilsonin töitä, ja että se merkitsi uutta ajanjaksoa Yhdysvaltain lintutieteen historiassa; *Mammals of North America: Descriptions based on Collections in the Smithsonian Institution* (Philadelphia, 1859), ja jättiläismäinen työ (yhdessä Thomas Mayo Brewerin ja Robert Ridgwayn kanssa) *History of North American Birds* (Boston, 1875–1884; maalinnut, 3 osaa; vesilinnut, 2 osaa).

Dickinson College myönsi hänelle kunniatohtorin arvon 1856, Columbian yliopisto lakitieteen tohtorin arvonimen 1875 ja Harvardin yliopisto lakitieteen tohtorin arvonimen 1886.

Baird kuvaili ja nimesi runsaasti uusia lintulajeja, muun muassa vuoriviiriäisen suvun *Oreortyx* ja havukerttulin (*Dendroica graciae*). Hänen kunniakseen on nimetty eskimosirri (*Calidris bairdii*), sinirintatrogoni (*Trogon bairdii*), perunväijy (*Myiodynastes bairdii*), cozumelinvireo (*Vireo bairdi*), raitapriinia (*Prinia bairdii*), kauainkiipijä (*Oreomystis bairdi*), preeriasirkkunen (*Ammodramus bairdii*) ja kiilanokkasirkku (*Acanthidops bairdii*).

## Lähteet

## Aiheesta muualla
Pontoise

**Pontoise** on kaupunki Ranskan Val-d’Oisen departementissa Pariisin esikaupunkialueella. Se sijaitsee noin 30 kilometrin päässä Pariisista. Pontoise on Val-d’Oisen prefektuuri eli pääkaupunki ja kuuluu Cergy-Pontoisen kuntayhtymään. Kaupungissa on arviolta 29 826 asukasta (vuonna 2013) ja sen pinta-ala on 7,15 neliökilometriä.

Kaupungin nimi tarkoittaa Oisejoen siltaa (*pont* tarkoittaa siltaa, *Oise* on joen nimi)

## Historia
Pontoise sijaitsee roomalaisen tien Via Julius Caesarin varrella.

Kaarle Yksinkertainen lopetti viikinkien hävitysretket vuonna 911 Saint-Clair-sur-Eptessa solmimalla Rollon kanssa sopimuksen, joka antoi normanneille osan myöhempää Normandiaa, ja Pontoise muuttui Normandian ja Frankkian rajakaupungiksi.

## Arkkitehtuuri
Pontoisessa on monta monumenttia, muun muassa Tavet-Delacour -museo, Camille Pissarron museo, Saint-Macloun katedraali, Le Carmel, Notre-Dame -kirkko, Cordeliers-luostari, Monthiers-hotelli ja bastionijärjestelmän jäänteet.

## Kuvia

Tiedosto:Cathédrale St Maclou - Pontoise 03-03-06.jpg|Saint-Macloun katedraali
Tiedosto:Pissarro L'Hermitage à Pontoise,1867.jpg|Camille Pissarro:*L'Hermitage à Pontoise*
Tiedosto:Pontoise, Musée Tavet.JPG|Tavet-Delacour -museo
Tiedosto:Hôtel de Monthiers.JPG|Monthiers-hotelli
Tiedosto:Pontoise remparts du château.JPG|Bastionijärjestelmän jäänteet


## Lähteet

## Aiheesta muualla

* Kaupungin internetsivut
Krystallomantia

**Krystallomantia** tarkoittaa tulevaisuuden tai muiden salattujen asioiden katsomista kristallipallon tai muiden heijastavien tai läpikuultavien välineiden kuten kristallin, kivien, lasin, peilin, Clauden peilin, veden, tulen tai savun avulla. Nimen loppuosa "mantia" tulee kreikan sanasta "manteia", joka tarkoittaa ennustusta. 

Krystallomantiaa on käytetty useissa kulttuureissa tarkoituksena selvittää menneisyyden, nykyisyyden tai tulevaisuuden tapahtumia. Kulttuurista ja käytetystä välineestä riippuen vastauksen on katsottu tulevan joko jumalalta, hengiltä, paholaiselta tai alitajunnasta. Druidit olivat eräitä varhaisimpia krystallomantian harjoittajia. Myöhemmin krystallomantiaa ovat käyttäneet muun muassa Nostradamus ja John Dee.

## Lähteet

## Aiheesta muualla
### Englanniksi
*Psychomanteum
* *A Symbolic Representation of the Universe: Derived by Doctor John Dee Through the Scrying of Sir Edward Kelly*  ~Aleister Crowley, Adrian Axwirthy
* *Crystal Gazing: Study in the History, Distribution, Theory and Practice of Scrying*  ~Theodore Besterman
* *Scrying for Beginners: Tapping into the Supersensory Powers of Your Subconscious*  ~Donald Tyson
* *Crystal Gazing: Its History and Practice with a Discussion on the Evidence for Telepathic Scrying* ~Northcote W. Thomas
* Andrew Lang, Crystal visions, savage and civilised , *The Making of Religion*, Chapter V, Longmans, Green, and C°, London, New York and Bombay, 1900, pp. 83-104.
* http://www.themystica.com/mystica/articles/c/captromancy_or_enoptromancy.html
* http://www.agnosticwitch.catcara.com/divindex-part1.htm 
*Armand Delatte, *La catoptromancie grecque et ses dérivés* (1932)
*Hydromancy
*Scrying and Divination Methods
* Andrew Lang, Crystal visions, savage and civilised , *The Making of Religion*, Chapter V, Longmans, Green, and C°, London, New York and Bombay, 1900, pp. 83-104.
*http://skepdic.com/scrying.html
Woikoski

**Woikoski Oy** on yritys, joka tuottaa kaasuja teollisuuteen ja lääkinnälliseen käyttöön. Yritys on perustettu 1882, ja se sijaitsee Mäntyharjun Voikosken partaalla. Yrityksen omistaa Palmbergin suku.

## Historia
Woikoski oli alkujaan hiilimustaa eli aiemmin kimröökinä tunnettua väriainetta valmistava tehdas, mutta vuosikymmenien mittaan sen tuotantosuunta muuttui kaasuntuotantoon. Kaasuntuotanto aloitettiin tuottamalla vetyä, ja sivutuotantona syntyi happea, jota myytiin hitsaustarpeisiin. Yritys valmistaa myös kaasujen käsittelyssä ja jakelussa tarvittavia laitteita ja järjestelmiä.

Insinööri Knut August Palmbergin poika Alfred A. Palmberg osti Voikosken rannalla olleen myllyn 1909 ja perusti myllynkivitehtaan. Hän myi Voikosken alueen veljelleen Bertil Palmbergille ja tämä perusti sinne kemian alan tehtaan ja voimalaitoksen, jotka käynnistyivät 1920. Voikosken kaasutehtaat jatkoivat toimintaa 1929 perustetun Oy Woikoski Ab:n omistuksessa, joka valmistaa teknisiä ja lääkkeellisiä kaasuja sekä rakentaa ja suunnittelee alan laitteistoja ja jakelujärjestelmiä. Bertil Palmbergiä seurasi yrityksen toimitusjohtajana 1948–1977 hänen poikansa, teollisuusneuvoksen arvonimen saanut Sven Palmberg, ja sitten tämän poika Clas Palmberg. Nykyään yrityksen hallituksen puheenjohtaja ja toimitusjohtaja on Sari Palmberg.

## Myyntiverkosto
Woikoski ilmoitti keväällä 2016 aloittavansa 70 työntekijää koskevat yt-neuvottelut. Teollisten kaasujen ja hitsaustarvikkeiden noutomyynti Woikosken omilta toimipisteiltä lakkautettiin 15. syyskuuta 2016 ja nämä toiminnot siirtyivät jälleenmyyjille.

## Lähteet
Pauli Ståhlberg

**Pauli Ståhlberg** (s. 24. joulukuuta 1959) on suomalainen lakimies. Koulutukseltaan hän on oikeustieteen tohtori ja arvoltaan varatuomari. Ståhlberg toimii kuluttajariitalautakunnan päätoimisena puheenjohtajana. Tätä tehtävää ennen hän toimi vakuutus- ja vahingonkorvausoikeuden assistenttina Helsingin yliopiston yksityisoikeuden laitoksella 1986–1995.

Sivutoimisesti Ståhlberg on toiminut Helsingin yliopiston kanslerinsihteerinä 1993–1996, tekijänoikeuskomitean sihteerinä 1987–1992, lääkevahinkolautakunnan puheenjohtajana vuodesta 1995, ympäristövahinkolautakunnan puheenjohtajana vuodesta 1999, tapaturmavakuutuslautakunnan varapuheenjohtajana vuodesta 2001, tekijänoikeusneuvoston varapuheenjohtajana vuodesta 1991 sekä ympäristövakuutuslautakunnan puheenjohtajana vuodesta 2008. Lisäksi hän on toiminut korkeimmassa oikeudessa esittelijänä ja useissa välimiesoikeuksissa jäsenenä. Vuosina 2014 ja 2015 hän hoiti sivutoimisesti osaa velvoiteoikeuden professorin tehtävistä Lapin yliopistossa.

Ståhlberg oli paljon julkisuudessa oltuaan kuluttajariitalautakunnan puheenjohtajana yritysten kustantamilla seminaarimatkoilla vuosina 2007 ja 2009. Ståhlberg ei ollut osallistunut lautakunnassa ko. yritysten asioiden käsittelyyn eikä hänen subjektiivinen puolueettomuutensa ollut vaarantunut. Helsingin hovioikeus kuitenkin katsoi, että matkat olivat olleet omiaan vaikuttamaan lautakunnan puolueettomuuskuvaan ja piti niitä lahjusrikkomuksena. Kustannuksia vastaan Ståhlberg oli kummallekin matkalle valmistanut luennot. Ståhlberg sai kummastakin matkasta 10 päiväsakkoa. Helsingin käräjäoikeus oli vapauttanut Ståhlbergin syytteistä. Oikeusministeriö  taas katsoi, ettei matkoilla ollut vaikutusta lautakunnan toimintaan. Vuosien 2010-2015 aikana lautakuntaan saapui kaikkiaan yli 31 000 ratkaisupyyntöä ilman, että lautakunnan puolueettomuutta olisi niissä epäilty.

Ståhlbergin väitöskirja vuodelta 1993 käsitteli ydinvoimalaonnettomuuden vastuukysymyksiä. Lisäksi hänellä on muita kirjoituksia vahingonkorvaus- ja sopimusoikeudesta muun muassa yhteisteos professori Juha Karhun kanssa, Suomen vahingonkorvausoikeus, 

Pauli Ståhlbergin isä on Kaarlo L. Ståhlberg, isoisä Kaarlo Ståhlberg ja isoisoisä presidentti K.J. Ståhlberg. Hänellä on myös lapset, Panu Ståhlberg, Lauri Ståhlberg ja Anniina Ståhlberg.

## Lähteet
Krister Henriksson

**Jan Krister Allan Henriksson** (s. 12. marraskuuta 1946 Häverö, Ruotsi) on ruotsalainen näyttelijä, joka on näytellyt muun muassa vuosina 2005–2013 kaikissa ''Wallander''-elokuvissa Kurt Wallanderin roolissa. 

Henrikssonin läpimurtorooli oli Tukholman kaupunginteatterissa vuonna 1973 pääosa näytelmässä *[[Peer Gynt]]*. Hän on myös näytellyt Kungliga Dramatiska Teaternissa. 

Henriksson aloitti elokuvauransa vuonna 1972. Televisiossa hän näytteli vuonna 1992 Björn Lindmanin roolissa televisiosarjassa *[[Varustamo (televisiosarja)|Varustamo]]*. Kalle Blomkvist -elokuvassa *Kalle mestarietsivä* (1996) hän esitti murhaajaa. Vuonna 2015 Henriksson näytteli yhtä pääosaa televisiosarjassa *[[Modus (televisiosarja)|Modus]]*. 

Henriksson on saanut kaksi parhaan miespääosan Guldbaggea vuosina 1999 ja 2006 Lisa Ohlinin elokuvista *[[Veranda för en tenor]]* (1998) ja *[[Seksi, toivo ja rakkaus]]* (2005).

Henriksson on naimisissa näyttelijä Cecilia Nilssonin kanssa. Heillä on kaksi tytärtä ja yksi poika.

## Lähteet
Robert Whitaker

**Robert Whitaker** (s. 26. tammikuuta 1983 Huddersfield Britannia) on brittiläinen esteratsastaja. Hän on ratsastajalegenda John Whitakerin poika ja Michael Whitakerin veljenpoika. Hän asuu Huddersfieldissä Yorkshiressä.

Robert Whitaker on edustanut Britannian joukkuetta useita kertoja ponikaudesta senioriksi. Hän on ratsastanut useita hevosia vaativalla tasolla, muun muassa Lacroixia, Finbarria ja Arkoa, joista jälkimmäinen menestyy nykyisin Nick Skeltonin ratsuna. Hänen uransa huippu on voitto ensimmäisessä British Open Show Jumping Championship -kilpailussa.

## Lähteet
Leo Vroman

**Leo Vroman** (10. huhtikuuta 1915 Gouda – 22. helmikuuta 2014 Fort Worth, Texas, Yhdysvallat) oli alankomaalaissyntyinen runoilija. Hän opiskeli biologiaa Utrechtin yliopistossa vuosina 1932–1940 ja suoritti kirjoittamistyönsä ohessa veritautiopillisia tutkimuksia.

Vroman pakeni Lontooseen natsien saavuttua Alankomaihin 10. toukokuuta 1940. Hän matkusti myöhemmin sodan aikana Jakartaan, jossa hän täydensi opintojaan ennen joutumistaan japanilaisten vangitsemaksi.

Sodan jälkeen Vroman muutti New Yorkiin. Hänelle myönnettiin Yhdysvaltain kansalaisuus vuonna 1951. Hän aloitti runouden julkaisemisen vuonna 1946 ja voitti siitä lähtien lukuisia tunnettuja runopalkintoja.

## Lähteet

## Aiheesta muualla
Tripla-tupla

**Tripla-tupla** on koripalloon liittyvä termi. Saavuttaakseen tripla-tuplan pelaajan pitää yhdessä ottelussa päästä kaksinumeroisiin lukemiin (ts. 10 tai enemmän) kolmessa tilastokategoriassa. Kategorioita ovat pisteet, levypallot, syötöt, riistot sekä torjunnat. Useimmiten tripla-tupla saavutetaan pisteiden, levypallojen ja syöttöjen avulla.

Tripla-tuplat ovat NBA:ssa selvästi yleisempiä kuin muissa sarjoissa. Syy siihen löytyy otteluiden kestosta: NBA-ottelu kestää 48 minuuttia, kun muissa sarjoissa ottelun kesto on 40 minuuttia.

NBA:n kaikkien aikojen tilaston kärjessä (maaliskuu 2023) ovat Russell Westbrook, Oscar Robertson ja Magic Johnson. 

James Harden teki 1. tammikuuta 2017 historiallisen triplatuplan: 53 pistettä, 17 syöttöä ja 16 levypalloa. Harden on NBA-historian ensimmäinen pelaaja joka on ylittänyt 50 pistettä, 15 levypalloa ja 15 syöttöä.

## Katso myös
* Luettelo Korisliigan tripla-tuplista

## Lähteet

## Aiheesta muualla
* NBA:n tripla-tuplat kaudesta 1986-87 lähtien 
* Jason Kiddin tripla-tuplat
* James Hardenin historialliset lukemat
Baden

**Baden** on entinen valtio nykyisen Saksan lounaisosassa. Alueella keskiajalla vallinneen hajaannuksen jälkeen vuonna 1803 muodostettiin Napoleonin vaikutuksesta lyhytaikaiseksi jäänyt Badenin vaaliruhtinaskunta ja vuonna 1806 yhtenäinen Badenin suurherttuakunta (*Großherzogtum Baden*). Vuonna 1871 Baden liittyi osaksi vasta perustettua Saksan keisarikuntaa. Ensimmäisen maailmansodan jälkeen 1918 monarkia lakkautettiin kaikkialla Saksassa, ja Badenista tuli tasavalta (*Republik Baden*). 

Toisen maailmansodan jälkeen Badenin alue jaettiin kahden eri miehitysvyöhykkeen kesken, minkä seurauksena valtio lakkasi olemasta entisessä muodossaan. Kun miehitysvyöhykkeille alettiin muodostaa osavaltioita, entisen Badenin pohjoisosa liitettiin Württembergin pohjoisosien kanssa Württemberg-Badenin osavaltioksi, kun taas sen eteläosasta muodostettiin (Etelä-)Badenin osavaltio. Osavaltioiden vuonna 1952 tapahtuneen yhdistymisen seurauksena koko Baden kuuluu nykyisin Baden-Württembergiin.
Rice and Curry

**Rice and Curry** on Jonny Jakobsenin ensimmäinen albumi, jonka hän levytti taiteilijanimellä Dr. Bombay vuonna 1998.

## Kappaleet
#
#
#
#
#
#
#
#
#
#
#
#

## Musiikkivideot
Neljästä  kappaleesta tehtiin musiikkivideot. Kaikki musiikkivideot julkaistiin bonuksena Jakobsen kokoelma-albumilla *[[The Hits]]*.
#Calcutta (Taxi Taxi Taxi)
#Rice and Curry
#S.O.S (The Tiger Took My Family)
#Girlie Girlie

## Lähteet
Under the Kilt

__NOTOC__
**Under the Kilt** on Jonny Jakobsenin toinen albumi sekä ensimmäinen Dr. Macdoo -pseudonyymin alla julkaisema albumi, joka julkaistiin 24. tammikuuta 2001.

## Kappaleet
#
#
#
#
#
#
#
#
#
#
#
#
#

## Lähteet
Italian Grand Prix 1982

**Italian Grand Prix 1982** oli Formula 1 -sarjan osakilpailu, joka ajettiin 12. syyskuuta 1982 Monzan radalla Italiassa. Kilpailun voitti Renault'lla ajanut René Arnoux, jolle voitto oli kauden toinen.

## Tulokset

## Muuta

*Paalupaikka: Mario Andretti – 1.28,473
*Nopein kierros: René Arnoux – 1.33,619 (kierroksella 25)
*Keke Rosbergin uran 50. GP-startti
*René Arnouxin uran kymmenes kilpailun nopein kierros
*Ferrari saavutti 2000 MM-pisteen rajan

## Lähteet
Preacher Roe

**Elwin Charles "Preacher" Roe** (26. helmikuuta 1916 &ndash; 9. marraskuuta 2008) oli yhdysvaltalainen baseballpelaaja. Hän pelasi MLB-tasolla vuosina 1938–1954 joukkueinaan St. Louis Cardinals, Pittsburgh Pirates ja Los Angeles Dodgers. Hänet muistetaan taitavana syöttäjänä.

## Lähteet
Einar W. Juva

**Einar Wilhelm Juva** (vuoteen 1935 **Juvelius**; 7. tammikuuta 1892 Raahe – 6. syyskuuta 1966 Turku) oli suomalainen historioitsija.

Einar W. Juva valmistui tohtoriksi vuonna 1920. Hänen tieteellinen tutkimuksensa käsitteli pääasiassa Suomen 1700-luvun historiaa, minkä lisäksi hän kirjoitti oman aikansa merkkihenkilöiden, kuten P. E. Svinhufvudin ja Rudolf Waldenin, elämäkertoja. Juvasta tuli Helsingin yliopiston Suomen historian dosentti vuonna 1920. Pääosan työurastaan hän teki Turun yliopistossa, jonka Suomen historian professorina hän toimi vuodesta 1929 vuoteen 1955. Lisäksi Juva toimi yliopiston rehtorina vuosina 1934–1945 ja vararehtorina vuosina 1934 ja 1948–1951 sekä humanistisen tiedekunnan dekaanina vuosina 1933 ja 1953–1954.

Tutkimustyönsä lisäksi Juva toimi useissa luottamustehtävissä, muun muassa Suomen Historiallisen Seuran esimiehenä vuosina 1933&ndash;1934 ja Turun yliopiston ylioppilaskunnan inspehtorina vuosina 1930&ndash;1932. Vuonna 1936 Juva kutsuttiin Suomalaisen Tiedeakatemian jäseneksi.

Einar W. Juvan poikia olivat arkkipiispa Mikko Juva ja mainosalan yritysjohtaja Klaus Juva.

## Julkaisuja
* Suomen puolustuskysymys ison- ja pikkuvihan välisenä aikana 1721–1741 (1920, väitöskirja)
* Suomen kansan historia 1–5 (1964&ndash;1967, Mikko Juvan kanssa)

## Lähteet
*
Fiesta (Jonny Jakobsenin albumi)

__NOTOC__
**Fiesta** on Jonny Jakobsenin kolmas albumi sekä ensimmäinen Carlito-pseudonyymin alla julkaisema albumi, joka julkaistiin 12. heinäkuuta 2006.

## Kappaleet
#
#
#
#
#
#
#
#
#
#
#
#

## Lähteet
Indrek Sei

**Indrek Sei** (s. 26. kesäkuuta 1972 Tallinna) on virolainen kilpauimari, jonka päämatka oli 100 metrin sekauinti. Hän voitti urallaan lyhyen radan EM-kilpailuista päämatkallaan kahdesti hopeaa (Gateshead 1993, Valencia 2000) ja kahdesti pronssia (Gelsenkirchen 1991, Espoo 1992).

Sei edusti kotimaataan myös kolmissa olympiakisoissa (Barcelona 1992, Atlanta 1996, Sydney 2000).
Carlyle

**Carlyle** tarkoittaa seuraavia:

* Carlyle, kaupunki Illinois’ssa Yhdysvalloissa
* Carlyle, kaupunki Saskatchewanissa Kanadassa
* Carlyle Group, yhdysvaltalainen pääomasijoitusyhtiö.

## Henkilöt
**Carlyle** on seuraavien henkilöiden sukunimi:

* Randy Carlyle, entinen kanadalainen jääkiekkoilija ja nykyinen jääkiekkovalmentaja
* Robert Carlyle, skotlantilainen näyttelijä
* Thomas Carlyle, skotlantilainen esseisti ja historioitsija.
Carlyle (Illinois)

**Carlyle** on kaupunki Clintonin piirikunnassa, Illinois’ssa, Yhdysvalloissa. Siellä oli 3 406 asukasta vuoden  väestönlaskennassa. Se on piirikuntansa pääkaupunki.

## Lähteet
Deathbound

**Deathbound** on vaasalainen  grindcorea/death metallia soittava yhtye. Yhtye on ollut toiminnassa vuodesta 1995.

## Historia

Deathboundin perustivat Kai Jaakkola (laulu), Pete Seikkula (kitara) ja Tommi Konu (basso) vuonna 1995. Tuolloin bändin nimi oli vielä Twilight. Yhtyeen tarkoituksena oli tehdä uutta metallimusiikkia yhdistäen grindcorea ja brutaalia death metallia. Vuonna 2003 julkaistiin yhtyeen ensimmäinen levy To Cure the Sane with Insanity, jolloin bändi oli vielä Woodcut Recordsilla ja rumpalina toimi Mika "Q" Aalto. Debyyttilevy sai erittäin hyviä arvosteluita.

Ensimmäisen levyn jälkeen Q siirtyi soittamaan bassoa. Tommi Konu erosi yhtyeestä ajanpuutteen vuoksi, ja Sami Latva liittyi bändiin rumpaliksi. Vuonna 2004 yhtye teki sopimuksen Dynamic Arts Recordsin kanssa ja vuotta myöhemmin julkaistiin yhtyeen toinen albumi Doomsday Comfort, jonka miksasi Mieszko Talarczyk. Doomsday Comfort olikin Mieszkon viimeinen projekti ennen hänen kuolemaansa. Tyylillisesti uudella levyllä yhtye siirtyi tasapainoisempaan grindcore/death metal -yhdistelmään. Levyn julkaisemisen jälkeen Mika "Q" Aalto päätti erota bändistä Rotten Soundin viedessä niin paljon hänen aikaansa.

Yhtyeen kolmas levy We Deserve Much Worse julkaistiin vuonna 2007. Levyllä Sami Latva soittaa bassoraidat, koska yhtyeessä ei vielä ollut uutta basistia. Myöhemmin Toni Pihlaja liittyi bändiin basistiksi.

## Jäsenet
* Kai "Kaitsu" Jaakkola (Deathchain, The Duskfall, MonsterSpank) Deathchain) - laulu
* Petri "Pete" Seikkula (Havoc Unit/...and Oceans, O) - kitara
* Sami Latva (Havoc Unit/...and Oceans, Ghost Guard, O, Rotten Sound) - rummut
* Toni Pihlaja (Havoc Unit/...and Oceans, Rotten Sound) - basso

### Entiset jäsenet
* Nicklas Sundqvist - kitara
* Fred Andersson -kitara
* Hannu Teppo - basso
* Tommi Konu - basso
* Mika "Q" Aalto (...and Oceans, Malev6, Rotten Sound) - ensin rummut, myöhemmin basso
* Heikki Järvi - basso
* Blastmor - rummut
* Mikael Sandorf - rummut
* Robert Sundelin - rummut
* Toni Erkkilä - rummut

## Diskografia
### Studioalbumit
* 
* 
* 
* 

### Split-albumit
* 
* 

### Demot
* 
* 
* 
* 

## Lähteet
* Yhtyeen kotisivu 
* Encyclopedia Metallum

### Viitteet

## Aiheesta muualla
* Yhtyeen haastattelu 
* 
*
To Cure the Sane with Insanity

**To Cure the Sane with Insanity** on death metal -yhtyeen Deathboundin debyyttialbumi vuodelta 2003. Se julkaistiin 26. toukokuuta.

## Kappaleet
Kaikki kappaleet säveltänyt Pete Seikkula ja sanoittanut Kai Jaakkola.

#
#
#
#
#
#
#
#
#

### Uudelleenjulkaisun bonuskappaleet
# 
# 
# 
# 
# Doomsday Comfort (video)

## Kokoonpano
* Kai Jaakkola – laulu
* Pete Seikkula – kitara, musiikkisamplet
* Tommi Konu – bassokitara
* Q – rummut, musiikkisamplet, layout, kansitaide

### Muut tekijät
* Prophet Hoath Wrath – biseksuaali huuto kappaleessa "The Flesh Is the Cage"
* Hansu – tuottaja, äänittäjä, miksaaja, masteroija

## Arvostelut
* Imperiumi: 9/10

## Lähteet

## Aiheesta muualla
* 
*
Doomsday Comfort

__NOTOC__
**Doomsday Comfort** on Deathboundin toinen studioalbumi, joka julkaistiin 16. toukokuuta 2005.

Albumin äänitti Nasumin vokalisti Mieszko Talarczyk Soundlab Studiosilla, Ruotsissa. Levy jäi Talarczykin viimeiseksi ennen hänen kuolemaansa vuoden 2004 tsunamissa.

## Kappaleet
#
#
#
#
#
#
#
#
#
#
#
#
#

## Kokoonpano
* Kai – laulu
* Pete – kitara, musiikkisamplet
* Q – basso
* Sami – rummut, musiikkisamplet

### Tuotanto
* Mieszko Talarczyk – äänittäjä, miksaaja, huudot (kappale 11)
* Mogge Lundin – huudot (kappaleet 4 & 10)

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
We Deserve Much Worse

__NOTOC__
**We Deserve Much Worse** on Deathboundin kolmas studioalbumi, joka julkaistiin 10. tammikuuta 2007.

## Kappaleet
#
#
#
#
#
#
#
#
#
#
#
#
#
#
#
#
#
#

## Kokoonpano
* Kai Jaakkola – laulu
* Pete Seikkula – kitara, bassokitara
* Sami Latva – rummut, bassokitara

+

* Toni Pihlaja – laulu

### Tuotanto
* Sami Koivisto – äänittäjä, tuottaja
* Ville Anger – kansitaide

## Arvostelut
* Desibeli.net: 
* Hifimaailma: *positiivinen*
* Imperiumi.net: 7+/10

## Lähteet

## Aiheesta muualla
* 
*
Rota

**Rota** tarkoittaa muun muassa seuraavia:

* Rota, saari Tyynessä valtameressä
* Rota, kaupunki Andalusiassa Espanjassa
* *[[Rota (runokokoelma)|Rota]]*, A. W. Yrjänän runoteos
* Rota, tulivuori Nicaraguassa
* Róta, valkyyria Edda-runoissa
* Rota Romana, Vatikaanivaltion valitustuomioistuin
* HMS Rota, Ruotsin laivaston 1. luokan tykkivene

## Henkilöitä
* Anthony Rota (s. 1961), kanadalainen liberaalipuolueen poliitikko, Kanadan edustajainhuoneen puhemies
* Carlo Rota (s. 1961), englantilais-kanadalainen näyttelijä
* Katarina Rota, *Katarina Guarneri* (1700–?), italialainen viulunrakentaja
* Marco Rota (s. 1942), italialainen sarjakuvapiirtäjä
* Nino Rota (1911–1979), italialainen säveltäjä.
Arne Rousi

**Arne Henrik Rousi** (vuoteen 1942 **Brusin**; 1. syyskuuta 1931 Jämsä – 12. heinäkuuta 2020 Turku) oli suomalainen kasvitieteilijä ja professori sekä Turun yliopiston rehtori.

Rousi valmistui vuonna 1950 ylioppilaaksi Jyväskylän lyseosta. Hän suoritti vuonna 1955 filosofian kandidaatin ja vuonna 1956 lisensiaatin tutkinnon ja väitteli tohtoriksi vuonna 1958 Helsingin yliopistossa.

Rousi oli aloittanut jo opintojensa loppuvaiheessa Turun yliopiston kasvitieteen assistenttina. Apulaisprofessoriksi hänet nimitettiin vuonna 1966 ja professoriksi vuonna 1987. Rousi valittiin vuoden 1987 elokuussa rehtoriksi. Turun yliopiston valtuusto valitsi hänet vuonna 1990 vielä toiselle kolmivuotiskaudelle. Rousi oli rehtorina ajamassa Suomen yliopiston työnjaon kehittämistä ja voimavarojen suuntaamista. Turun yliopiston mahdollisiksi painopisteiksi hän ehdotti ympäristöntutkimuksen ja ekologian, molekyylibiologian ja bioteknikan sekä taiteiden ja kulttuurin tutkimuksen.

Rousi oli Suomen Tiedeseuran jäsen vuodesta 1994.

Rousin kirjoittama, vuonna 1997 julkaistu *Auringonkukasta viiniköynnökseen* sai Valtion tiedonjulkistamispalkinnon. Teos oli ehdokkaana myös Tieto-Finlandia-palkinnon saajaksi.

Rousi oli innostunut musiikista, ja hänelle opettivat pianonsoittoa muun muassa Dmitry Hintze, Timo Mikkilä ja France Ellegaard. Rousi toimi myös suomalaisissa musiikkijärjestöissä, ja hän oli Kuhmon kamarimusiikin hallituksen puheenjohtajana ja taustavaikuttajana Turun Soitannollisessa Seurassa. Rousi soitti myös seuran pianokvintetissä ja esiintyi yös monissa duo- ja trioyhtyeissä.

Arne Rousin poikia ovat sellisti Martti Rousi ja kapellimestari Tuomas Rousi. Bassolaulaja Erik Rousi on Arne Rousin lapsenlapsi. Arne Rousin isä oli majuri, pankinjohtaja Arvo Rousi, vuoteen 1942 *Brusin* (1892–1987), joka oli viimeinen elossa ollut kalterijääkäri. Arne Rousi kirjoitti eläkkeelle jäätyään isänsä vaiheista kirjan *Shpalernajassa ja Suomenlahden jäillä: Suomen itsenäistymisvuodet viimeisen kalterijääkärin kokemina* (Tammi 2001).

## Lähteet

## Aiheesta muualla
* Arne Rousin muistokirjoitus ''Helsingin Sanomissa''.
*
Alfonsina Storni

**Alfonsina Storni** (29. toukokuuta 1892 Capriasca, Sveitsi – 25. lokakuuta 1938 Mar del Plata, Argentiina) oli argentiinalainen runoilija.

Storni syntyi Sveitsissä, jossa hänen perheensä tilapäisesti eli. Myöhemmin perhe asettui Rosarioon, ja vuonna 1907 Storni liittyi kiertelevään teatteriryhmään. Hän luki itsensä opettajaksi ja kirjoitti uransa aikana useisiin lehtiin.

Stornin ensimmäinen runokokoelma *La inquietud del rosal* julkaistiin vuonna 1916. Hänen merkittävän uransa katkaisi itsemurha 46-vuotiaana. Postuumisti julkaistu runo ”Voy a dormir” oli hänen ”itsemurhaviestinsä”.

Ariel Ramírez ja Félix Luna kirjoittivat Stornin kuolemasta laulun nimeltä ”Alfonsina y el Mar” (Alfonsina ja meri), jota on esittänyt muun muassa Mercedes Sosa. Suomeksi kappaleen ovat levyttäneet ainakin Anneli Saaristo ja Reima Helminen.

## Lähteet

## Aiheesta muualla
Ekstrusiivikivi

**Ekstrusiivikivet** ovat vulkaanisia magmakiviä, jotka syntyvät, kun Maan sisästä purkautuu laavaa maanpinnalle tai merenpohjaan siten että purkautuva aines jäähtyy nopeasti ja jähmettyy ennen kuin siihen ehtii kasvaa suuria kiteitä. Ekstrusiivikiviä syntyy myös sellaisissa tulivuorenpurkauksissa, joissa laavaa syöksyy räjähdysmäisesti ilmakehään. Putoavasta laavasta muodostuu pyroklastista kiveä tai tuffia.
Radisson Hotels & Resorts

**Radisson Hotels & Resorts** on kansainvälinen hotelliketju. Ketjuun kuuluu 435 hotellia 61 maassa. Ketjun ensimmäinen hotelli aloitti toimintansa Minneapolisissa Yhdysvalloissa vuonna 1909.

Eräissä Euroopan, Afrikan ja Aasian maissa ketjun hotellit tunnetaan **Radisson Blu** -nimisinä (aiemmin Radisson SAS), ja niiden toiminnasta vastaa Carlson Rezidor-hotelliyhtiö. Radisson Blu -hotelleja on noin 275, ja ne sijaitsevat 50 maassa.

Suomessa toimii kahdeksan Radisson Blu -ketjun hotellia, jotka sijaitsevat Helsingissä (neljä), Espoossa, Turussa, Oulussa ja Tampereella (yksi kussakin). Kaikilla Suomen Radisson Blu -hotelleilla on Pohjoismainen ympäristömerkki eli Joutsenmerkki.

Radisson Blu -hotellit toimivat Suomessa franchise-periaatteella, ja ne kuuluvat S-ryhmän hotelleihin (Sokotel Oy).

## Ketjun hotellit Suomessa
*Radisson Blu Hotel, Espoo
*Radisson Blu Hotel, Oulu
*Radisson Blu Aleksanteri Hotel, Helsinki
*Radisson Blu Grand Hotel Tammer, Tampere
*Radisson Blu Marina Palace Hotel, Turku
*Radisson Blu Plaza Hotel, Helsinki
*Radisson Blu Royal Hotel, Helsinki
*Radisson Blu Seaside Hotel, Helsinki

Lisäksi Vaasan Royal Vaasa -hotelli on kuulunut Radisson Blu -ketjuun vuosina 1999–2015.

## Lähteet

## Aiheesta muualla

* Hotelliketjun sivusto . 
* Radisson Blu -ketjun suomenkielinen sivusto.
Renesanssi

**Renesanssi** on rap-yhtye Fintelligensin  ensimmäinen studioalbumi vuodelta 2000. Albumilta julkaistiin singleinä kappaleet ”Voittamaton”, ”Kellareiden kasvatit”, ”Stockholm–Helsinki” ja ”Kelaa sitä”. Kultalevy myönnettiin vuonna 2001. Albumia on myyty yhteensä yli 21&nbsp;000 kappaletta.

## Vieraat
Albumilla kuullaan joitakin tunnettuja suomalaisia rap-muusikoita kuten Uniikkia, Ääretöntä ja Tasapainoa Kapasiteettiyksiköstä sekä Avainta. Albumilla kuullaan myös ruotsalaisia suurnimiä Petteriä ja Pee Weetä.

## Kappaleet
# Intro (1:30)
# Kaikki tietää (4:10)
# Maanalainen armeija (4:54)
# Renesanssi -skit (1:13)
# Renesanssi (4:10)
# Kelaa sitä (4:47)
# Kellareiden kasvatit (3:54)
# Katujen jättämät jäljet (4:55)
# Taidetta/Liiketoimintaa (3:30)
# Iso H biitti (1:15)
# Viikonloppuilta (5:11)
# Petter & PeeWee -skit (0:20)
# Stockholm–Helsinki (mukana Petter & Peewee) (3:57)
# Meidän hip-hop (4:21)
# Voittamaton (3:30)
# Elastinen biitti (1:03)
# 7 veljestä (mukana Ääretön, Tasapaino, Uniikki, Jussi Valuutta & Avain) (6:25)
# Voittamaton (video)
# Kellareiden kasvatit (video)

## Biitit
* DJ Ewok: 1
* Vakiosäätäjä: 2, 14
* Iso H: 3, 7, 10, 15
* Dharma: 4, 5
* Wretch: 6, 13
* Elastinen: 8, 11, 16, 17
* Aksim: 9

## Lähteet

## Aiheesta muualla
* Meteli.net
* Mikseri.net
Ira Einhorn

**Ira Samuel Einhorn** (15. toukokuuta 1940 – 3. huhtikuuta 2020) oli yhdysvaltalainen rikollinen. Hän oli 1960–1970-luvuilla tunnettu ympäristöaktivisti ja pasifisti, joka oli mukana perustamassa Maan päivää vuonna 1970.

Einhorn syntyi juutalaiseen perheeseen Philadelphiassa, Pennsylvaniassa. Hän surmasi vuonna 1977 entisen rakastettunsa Holly Madduxin, joka oli katkaissut välit Einhorniin ja löytänyt uuden poikaystävän New Yorkissa.

Einhorn pakeni onnistuneesti Eurooppaan hieman ennen murhaoikeudenkäyntinsä suunniteltua alkamisajankohtaa vuonna 1981. Hänet tuomittiin vuonna 1993 *in absentia* elinkautiseen vankeusrangaistukseen ilman armahdusmahdollisuutta. Kansainvälinen kohu nousi vuonna 1997, kun hänet jäljitettiin Ranskasta, jossa hän oli asunut valenimellä "Eugene Mallon". Hänet palautettiin kärsimään vankeusrangaistusta Pennsylvaniaan.

Einhornista on tehty elokuva *Saaliina murhaaja* (1999).

## Lähteet
Tän tahtiin

**Tän tahtiin** on rap-yhtye Fintelligensin toinen studioalbumi vuodelta 2001. Albumilta julkaistiin singlet "Pää pystyyn", "Heruuks?" ja "Kaks jannuu". Kultalevy myönnettiin vuonna 2003. Albumia on myyty yhteensä yli 15 000 kappaletta.

## Kappaleet
# Nyt on (3:42)
# Kaks jannuu (4:16)
# Mitä tapahtuu (mukana Jussi Valuutta) (4:14)
# Jos mahdollista (3:18)
# Tän tahtiin (mukana Jussi Valuutta) (4:09)
# Millast tää on (4:01)
# Pää pystyyn (3:19)
# Ei koskaan (mukana Trilogia) (4:29)
# Heruuks? (3:03)
# Mistä sä diggaat (mukana Ääretön) (4:12)
# Kuka pelkää kuolemaa (mukana Tasapaino) (4:07)
# 7 Veljestä III (mukana Kapasiteettiyksikkö, Jussi Valuutta & Avain) (5:14)
# Mist tuulee (mukana PeeWee)
# Todellaki (mukana Clemens & Tjes Boogie) (piilokappale)

## Biitit
* Elastinen: 1, 4, 5, 6, 7, 8, 9, 11, 12, 14
* Tommy Tee: 2
* Saska: 3
* Collén & Webb: 10
* Elastinen & Saska: 13

## Lähteet

## Aiheesta muualla
* Meteli.net 
* Radio Rock Store
Kokemusten summa

**Kokemusten summa** on rap-yhtye Fintelligens-yhtyeen kolmas studioalbumi vuodelta 2002. Albumilta julkaistiin singlet "Sori" ja "En vaihtais päivääkään". Kultalevy myönnettiin vuonna 2002. Albumia on myyty yhteensä yli 17 000 kappaletta.
## Kappaleet
# 
# 
#  
# 
#  
# 
# 
# 
# 
# 
# 
#  
# 

## Samplet
* "Sori"-kappale sisältää samplen The Stylistics-yhtyeen kappaleesta "I´m Sorry".
* "Kokemusten Summa"-kappale sisältää samplen Passage-yhtyeen kappaleesta "Have You Heard The Word".
* "Luottamus"-kappale sisältää samplen 5th Dimension-yhtyeen kappaleesta "No Love In The Room".
* "Ihmissuhteet"-kappale sisältää samplen Tavares-yhtyeen kappaleesta "We Both Tried".

## Lähteet

## Aiheesta muualla
* Albumin arvostelu Findance -sivustolla
Nää vuodet 1997–2003

**Nää vuodet 1997–2003** on rap-yhtye Fintelligens-yhtyeen kokoelmalevy, joka julkaistiin vuonna 2003. Albumilla on mukana myös Fintelligensin ensimmäinen omakustanteena julkaistu single "Vapaa tyyli". Kultalevy myönnettiin vuonna 2003. Albumia on myyty yhteensä yli 19 000 kappaletta.

## Kappaleet
### CD
# 
#  
# 
# 
# 
# 
# 
# 
# 
# 
# 
# 
# 
# 
#  
# 
# 
# 

### DVD
# Voittamaton
# Kellareiden kasvatit
# Stockholm-Helsinki
# Pää pystyyn
# Heruuks?
# Sori
# En vaihtais päivääkään
# Kaikki peliin
# Vaan sil on väliä

* Fintelligens-haastattelu
* Extrat: 
:Live
:Ylex-risteily
:Pipefest
:Groggy
:Diletantti

## Lähteet

## Aiheesta muualla
* MTV3 Store
Klassikko (albumi)

**Klassikko** on  hip hop -kollektiivi Kapasiteettiyksikön toinen albumi. Se julkaistiin 27. syyskuuta 2002 levymerkillä Warner Music. Albumi nousi Suomen virallisen listan sijalle 7.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# Musiikki (mukana Jussi Valuutta & Jurassikki)

## Tuottajat
* Elastinen: 1, 2, 8, 9, 12, 15
* Ääretön: 3, 5, 6, 10, 11
* Ii & Aivot: 4
* Ii & Wretch: 7
* Jukka Immonen: 13
* Wretch: 14

## Lähteet
Brasilian Grand Prix 1983

**Brasilian Grand Prix 1983** oli Formula 1 -sarjan osakilpailu, joka ajettiin 13. maaliskuuta 1983 Jacarepaguan radalla Brasiliassa. Kilpailun voitti Brabhamilla ajanut Nelson Piquet. Paalupaikalta startannut Keke Rosberg ajoi maaliin toisena, mutta hänet hylättiin kilpailun jälkeen.

## Tulokset

## Muuta

*Paalupaikka: Keke Rosberg – 1.34,526
*Nopein kierros: Nelson Piquet – 1.39,829 (kierroksella 4)
*Keke Rosberg hylättiin, koska hänen autonsa työnnettiin käyntiin varikkokäynnillä. Toista sijaa ei poikkeuksellisesti saanut kukaan.
*Elio de Angelis hylättiin liian myöhäisestä auton vaihdosta. Myöskään 13. sijaa ei saanut kukaan.
*Johnny Cecotton, Corrado Fabin ja Danny Sullivanin ensimmäinen Grand Prix -startti
*RAM-tallin ensimmäinen GP
*Williamsin kymmenes paalupaikka

## Lähteet
Mindanaonhaavakyyhky

**Mindoronhaavakyyhky** (*Gallicolumba crinigera*) on endeeminen kyyhkylaji laji Filippiineillä. Sitä tavattiin aiemmin Samarin, Leyten, Boholin, Dinagatin, Basilain ja Mindanaon saarilla, mutta nykyisin enää Mindanaolla.

Mindoronhaavakyyhky on noin 30&nbsp;cm pitkä, lyhytpyrstöinen maassa ruokaileva kyyhky. Sen rinta ja kurkku ovat valkeat keskellä rintaa olevaa oranssia läikkää lukuun ottamatta. Otsa on tummanharmaa, pää ja hartiat muuten loistavan vihreät, yläpuoli muuten kastanjanruskea. Vatsapuoli on kellanruskea.

## Lähteet